Document ID: /roh_data/filtered/fineweb-2-filterrobots_roh.jsonl.gz/59905

Be paucs dis avant il 50avel anniversari da l’emprima tschentada sin la glina, vuleva l’India cumenzar sia emprima missiun. Il pajais ha sviluppà bunamain tut las cumponentas sez. Ils custs èn cun radund 124 milliuns euros bass cumpareglià cun auters programs lunars.
Trais pajais han fatg fin uss il pass sin la glina
L’India fiss il quart pajais al qual i gartegiass da sa tschentar sin la glina. Ordavant è quai gartegià als Stadis Unids, a la Russia ed a la China. Ina racheta duai transportar l’orbiter «Chandrayaan 2» en l’univers. Sin la surfatscha da la glina vul l’India tranter auter tschertgar indizis per aua.
RR novitads 06:00